Դրագունովի դիպուկահար հրացան

Դրագունովի 7,62 մմ տրամաչափի դիպուկահար հրացան (ԴԴՀ, Ինդեքս ԳՐԱՈւ – 6B1), (), ինքնալիցքավորվող դիպուկահար հրացան, որը մշակվել է 1957-1963 թվականներին մի խումբ կոնստրուկտորների կողմից, Եվգենի Դրագունովի գլխավորությամբ։

Պատմություն 
1960-ական թվականների կեսերին ԴԴՀ հրացանի արտադրության տեխնիկական գործընթացում փոփոխություններ են մտցվել՝ զինագործներ Ի. Ա. Սամոյլովը և Վ. Նիկիտինը մշակել են փողի արտադրության նոր տեխնոլոգիա։

1990-ական թվականներին հրացանը սկսեցին համալրել պլաստմասսե փողակալով։ Բացի այդ, յուրացվել է հրացանի փոփոխված տարբերակի՝ «Տիգր» ինքնալիցքավորվող կարաբինի թողարկումը։

Ռազմամթերք և սարքավորումներ 

Դրագունովի դիպուկահար հրացանից կրակելու համար կիրառվում են 7,62×54 մմ R տրամաչափի փամփուշտներ սովորական, լուսածրող և զրահահար-հրկիզող գնդակներով, ինչպես նաև դիպուկահար փամփուշտներ (7Н1, 7Н14), կարող է կրակել նաև JHP և JSP էքսպանսիվ փամփուշտներով։ ԴԴՀ-ից կրակը վարում են մենահատ կրակոցներով։ Փամփուշտակալի տարողունակությունը 10 փամփուշտ է։ Փողաբերանի մասում ամրացվում է բոցամարիչ հինգ երկայնական անցքերով, որը քողարկում է կրակոցը գիշերային ռազմագործողությունների ժամանակ և պաշտպանում է փողը աղտոտումից։ Հրացանը համալրվում է ԴՕՆ-1 օպտիկական նշանոցով, հնարավորություն կա տեղադրելու գիշերային նշանոց։

Շահագործման սկզբունք 

Կրակի ժամանակ վառոդային գազերի մի մասը, որոնք դուրս են մղում փամփուշտի գնդակը, շարժվում են փողի խողովակի միջոցով գազային խուց և ճնշում են գործադրում գազային մխոցի դիմային պատին շարժելով մխոցը, փակաղակային ձողիկը և փակաղակը ետնամասային դիրք։

Հետադարձ մեխանիզմի միջոցով փակաղակային ձողիկը և փակաղակը վերադառնում են առաջնային դիրք։ Փակաղակը նոր փամփուշտը ուղարկում է փամփշտանոց և փակում է փողի խողովակը։

Ճշգրտություն և խտություն 
Ըստ հրաձգային գործի ուղեցույցներում նշված կանոնների, հրացանի նշանազարկը համարվում է նորմալ, եթե կրակելու ժամանակ պառկած դիրքից 100 մ հեռավորության վրա չորս կրակոցով բոլոր չորս ծակվածքները տեղավորվում են 8 սմ շառավղով շրջանակի մեջ։

Մոդելների տարատեսակներ 
Գոյություն ունեն Դրագունովի դիպուկահար հրացանի հետևյալ տարատեսակներ՝
 ԴԴՀԾ () – ԴԴՀ-ի տարատեսակ ծալվող կոթով և կարճացված փողով։ 
 ԴԴՀԽ () – ԴԴՀ-ի խոշորատրամաչափ տարբերակը 9,3×64 մմ տրամաչափի փամփուշտներով և ծալվող կոթով։ 
 ԴՀԿ () – Դիպուկահար հրացան կարճացված։ 
 ՈւԴՀ () - .22 Long Rifle փամփուշտներով, որը մշակվել է Եվգենի Դրագունովի կողմից դիպուկահարների պատրաստման համար։

Շահագործող երկրներ 

 , ԽՍՀՄ
 , Ռուսաստան
 , Ադրբեջան
 , Հայաստան
 , Ալբանիա
 , Աֆղանստան
 , Բելառուս
 , Բուլղարիա
 , Վիետնամ
 , Հունգարիա
 , Վենեսուելա։ Գնվել է Վենեսուելայի զինված ուժերի համար
 , Վրաստան
 , Հնդկաստան։ Արտադրվում է արտոնագրով
 , Իրաք։ Al-Qadissiya կամ Al-Gadissiya – տեղական արտադրության տարբերակ
 , Իրան։ Nakhjir – տեղական արտադրության տարբերակ
 , Ղազախստան
 , Ղրղզստան
 , Չինաստան։ Տիպ 79, Norinco արտադրության նմանակ<, ինչպես նաև արդիականացվածа Տիպ 85 տարբերակը և մի քանի տարբերակներ քաղաքացիական շուկայի համար
 , Նիկարագուա
 , Մոնղոլիա
 , Լեհաստան
 , Ռումինիա։ Արտադրվում է արտոնագրով.
 , Սլովակիա
 , Տաջիկստան
 , Թուրքմենստան
 , Թուրքիա։ Օգտագործվում է Թուրքիայի ժանդարմերիայի կողմից.
 , Ուզբեկստան
 , Ուկրաինա
 , Ֆինլանդիա։ 7.62 TKIV Dragunov անվանումով
 , Չեխիա։ Գտնվում է բանակի սպառազինության մեջ

Ծանոթագրություններ

Գրականություն

Ծանոթագրություններ

Արտաքին հղումներ 
 

ԽՍՀՄ դիպուկահար հրացաններ
Ռուսաստանի դիպուկահար հրացաններ